OzLabs/hebrew-wiki-articles huggingface dataset:
אייר איסלנד קונקט

אייר איסלנד קונקט, לשעבר "פליגפיילג איסלנדס", (באיסלנדית: Flugfélag Íslands; באנגלית: Air Iceland Connect) הייתה חברת תעופה איסלנדית, שנשלטה באופן מלא על ידי אייסלנדאייר, שהפעילה קווי טיסה ברחבי המדינה וליעדים אזוריים בגרינלנד ולנמל התעופה ואוגר באיי פארו. מרכזה של החברה היה בנמל התעופה רייקיאוויק והיא הפעילה בסיס משני בנמל התעופה אקוריירי בצפונו של האי. שיתוף פעולה עם חברות תעופה אחרות איפשר קשרים בין-אזוריים, הן באיסלנד והן לגרינלנד ואיי פארו.

החברה נוסדה בשנת 1997 כתוצאה מאיחודן וארגונן מחדש של חברת פליגפיילג נורדירלנדס (Flugfélag Norðurlands) שבסיסה היה באקוריירי, ושל רשת קווי הפנים של אייסלנדאייר. במאי 2018, החברה העסיקה כ-250 אנשי צוות.

בשנת 2021 התמזגה עם חברת האם אייסלנדאייר.

==צי המטוסים ==
צי המטוסים של החברה, נכון לדצמבר 2020:

{|class="toccolours" border="1" cellpadding="3" style="border-collapse:collapse;text-align:center"
|+ 
|- style="background:#24478f;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="2" class="unsortable" | <font style="color:white;">נוסעים
! rowspan="2" style="width:180px;" | <font style="color:white;">הערות
|- style="background:#24478f;"
! style="width:40px;" | <abbr title="מחלקת תיירים"><font style="color:white;">Y</abbr>
! style="width:40px;" | <center><font style="color:white;">סה"כ
|-
|בומברדייה DHC-8-200
|3
|—
|37
|37
|
|-
|בומברדייה DHC-8-400
|2
|—
|74
|74
|
|-
!סה"כ
!6
!—
!colspan="3"|
|}

==קישורים חיצוניים==

* 

==הערות שוליים==

קטגוריה:אירופה: חברות תעופה
קטגוריה:איסלנד: תעופה
קטגוריה:חברות איסלנדיות
קטגוריה:חברות תעופה שנסגרו
נמל התעופה רייקיאוויק

מבט דרומה אל מסלול 19
נמל התעופה רייקיאוויק (באיסלנדית: Reykjavíkurflugvöllur) הוא נמל תעופה בעיר רייקיאוויק, בירת איסלנד, הממוקם בצמוד למרכז העיר ומדרום לו.

==היסטוריה ועתיד==
הטיסה הראשונה המריאה מהנמל ב-3 בספטמבר 1919, אך רק בחודש מרץ 1940 הוא החל לשמש כמרכזה של חברת פליגפיילג איסלנדס (Flugfélag Íslands) שהחלה מפעילה ממנו טיסות סדירות. הנמל הנוכחי הוקם בידי הצבא הבריטי במהלך מלחמת העולם השנייה, ועבודות הבנייה וסלילת המסלולים שהיו עשויים עד אז מעשב החלו בחודש אוקטובר 1940. לאחר המלחמה, ב-6 ביולי 1946 מסר הצבא הבריטי את הנמל לידיה של רשות שדות התעופה של איסלנד (Flugstoðir - "פליגסטודיר"), ומאז הוא נמצא בבעלותה ומופעל על ידיה. בשנת 2000 עבר הנמל עבודות שיפור שנמשכו שנתיים ואשר שכללו את הרחבת המסלולים.

מאז הקמת הנמל התרחבה העיר וכיום שכונותיה מקיפות אותו. הנמל תופס שטח עירוני חיוני במרכז העיר וגורם למטרדי רעש, אך הוא מבטיח את זמינות הקשר האווירי לרחבי המדינה, שבשל תנאי האקלים הופך לעיתים לדרך היחידה להגיע לערים ולעיירות מרוחקות באיסלנד. מסיבה זו עתידו של הנמל אינו ברור עדיין, ובאיסלנד מתקיים דיון ציבורי בעניין זה. בשנת 2001 נערך משאל עם בנושא ו-49.3% מהקולות תמכו בהעברת הנמל ממרכז העיר, בעוד ש-48.1% ביקשו לשמר את המצב עד שנת 2016 לפחות.

==הפעילות בנמל==
מסלולי ההמראה בנמל קצרים למדי, ולכן הוא משמש מטוסים קטנים הפועלים בטיסות פנימיות ואזוריות לנמל התעופה נרסארסואק בגרינלנד ולנמל התעופה ואוגר באיי פארו, מטוסים פרטיים, וטיסות שכר בינלאומיות המתבצעות במטוסים קטנים יחסית. נמל התעופה משמש לעיתים כנמל חליפי לנמל התעופה הבינלאומי קפלוויק הממוקם כ-50 ק"מ דרומית-מערבית לעיר כאשר מזג האוויר מחייב זאת, אולם כעניין שבשגרה, רוב הטיסות הבינלאומיות עושות שימוש באחרון. 

הנמל משמש כמרכז פעולתן של חברות התעופה פליגפיילג איסלנדס ופליגפיילגיד ארניר (Flugfélagið Ernir), ובו שני טרמינלים. הטרמינל הראשי משמש את כל הטיסות למעט טיסותיה של חברת פליגפיילגיד ארניר, והטרמינל הקטן משמש את האחרונה. בשנת 2006 עברו 386,844 נוסעים דרך הנמל בטיסות פנים, ואלה היוו 45.3% מסך תנועת הנוסעים האווירית הפנימית באיסלנד. באותה שנה שימש הנמל 33,203 נוסעים בטיסות בינלאומיות, ואלה היוו 1.6% מתנועת הנוסעים הבינלאומית במדינה. תנועת המטען בטיסות פנים עמדה על 1,184.9 טון ועל 182.7 טון בטיסות בינלאומיות, וסך התנועות האוויריות עמד על 77,872 בטיסות פנים ו-5,014 בטיסות בינלאומיות.

==קישורים חיצוניים==

* 
* [https://web.archive.org/web/20080612190800/http://worldaerodata.com/wad.cgi?id=IC03846&sch=birk נתוני הנמל]
* [http://wayback.vefsafn.is/wayback/20070502112910/www.caa.is/media/files/AD_2_BIRK.pdf קובץ מידע מקצועי אודות הנמל כולל מפות]

== הערות שוליים ==

רייקיאוויק, נמל התעופה של
קטגוריה:רייקיאוויק: מבנים
מחלף חורשים

מֶחלף חורְשים הוא מחלף אשר מחבר בין כביש 6 לכביש 531. 
==מיקום ומבנה== 
המחלף נקרא על שם קיבוץ חורשים הנמצא ממזרח למחלף. ממערב למחלף נמצא מושב חגור ומצפון נמצא היישוב ג'לג'וליה. מחלף חורשים ממוקם כשלושה קילומטר מצפון למחלף קסם ובכך הוא מהווה את קצהו הצפוני של הקטע הקצר ביותר לתשלום בכביש 6.

מבנה המחלף הוא מסוג מחלף חצוצרה. רמפת היעף מאפשרת נסיעה רציפה מכביש 6 בכיוון צפון לכביש 531 בכיוון מערב ללא רמזורים או צמתים, והלולאה מאפשרת נסיעה מכביש 531 בכיוון מזרח לכביש 6 בכיוון צפון. קצהו המזרחי של כביש 531 מסתיים במחלף.

==היסטוריה==
מיקום המחלף נקבע בתמ"א 3 (תוכנית מתאר ארצית לדרכים), שנערכה ב-1976. התכנון המפורט של המחלף בוצע על ידי חברת כביש חוצה ישראל בשנות ה-90. החברה גם ניהלה את הפקעת הקרקעות להקמת המחלף. עבודות ההקמה החלו בנובמבר 1999, והמחלף נחנך בתחילת חודש אוגוסט 2002, עם השלמת המקטע הראשון של כביש 6 בין מחלף אייל למחלף נחשונים, באורך של כ-18 ק"מ. באוקטובר 2002, נפתח לתנועה קטע נוסף של כביש 6, באורך של כ-13 ק"מ, בין מחלף נחשונים למחלף בן שמן. 

עם פתיחת המחלף כביש 531 לא הושלם ברובו, למעט הקטע המוביל למחלף, והוא קושר זמנית ישירות לכביש 444 ולדרכים מקומיות. זאת עד לפתיחתו של מחלף ג'לג'וליה בשנת 2011.
== ראו גם ==
* כבישי ישראל
כניסות ויציאות מהמחלף מצידו הדרומי. ברקע, שלטי הכוונה ב[[כביש 6 לקראת המפגש עם מחלף קסם]]

==הערות שוליים==

קטגוריה:כביש 531: מחלפים
קטגוריה:כביש 6: מחלפים
קטגוריה:מחלפי חצוצרה
אסטודיאנטס מדריד

פלאסיו דה דפורטס]]
[[מדריד ארנה, ההיכל הביתי בשנים 2003-2010]]
קלוב בלונססטו אסטודיאנטס (בספרדית: Club Baloncesto Estudiantes, מועדון כדורסל אסטודיאנס) הוא מועדון כדורסל ספרדי מעיר הבירה, מדריד. נכון לעונת 2022/2021 המועדון משחק בליגה השנייה בספרד (ירדה מהליגה הבכירה לאחר עונת 2020/21).

==היסטוריה==
המועדון נוסד בשנת 1948 על ידי קבוצת תלמידים ("אסטודיאנטס") מבית הספר התיכון על שם רמירו דה מאסטו במדריד. הוא היה לראשון ששיחק בליגה הספרדית, עוד לפני הקבוצות הגדולות בספרד, ריאל מדריד וברצלונה. לאורך כל שנותיו, שיאו בליגה הספרדית היה המקום השני בלבד. המועדון נחשב לשני בגודלו במדריד, אחרי ריאל מדריד. 

בעונת כמעט וירד המועדון לליגה השנייה לראשונה בתולדותיו, ורק הפרש הסלים השאיר אותו בליגה הראשונה. המועדון ניצל מירידה פעמיים נוספות, בעונות 2011/12 ו-2015/16, שבשתיהן סיים במקום ה-17 והלפני אחרון המוביל לירידה - אך נשאר בליגה הראשונה כיוון שהעולות המיועדות מהליגה השנייה לא הציגו מסמכים ותקציבים מתאימים.

בסיום עונת 2020-21 נשרה אסטודיאנטס לליגה השנייה בפעם הראשונה לליגה השנייה לאחר שסיימה במקום הלפני האחרון.

במפעלים האירופאים הגיע המועדון לפיינל פור של גביע אירופה לאלופות ב-1992, פעמיים לחצי גמר גביע יול"ב ופעם אחת לגמר גביע קוראץ' (1999). במסגרת היורוצ'לנג', הגיעה הקבוצה עד לחצי הגמר (2007), והפסידה לאקשבאו. והפסד לצדביטה זאגרב ברבע הגמר (2011).

אולם הבית של המועדון כיום הוא פלאסיו דה דפורטס דה לה קומונידד דה מדריד, המכיל 15,000 מקומות ישיבה. בשנים 2003-2010 שיחקה הקבוצה במדריד ארנה החדש, המכיל כ-10,500 מקומות ישיבה.

==תארים והישגים==
*הליגה הספרדית:
**מקום שני: 1963, 1968, 1981, 2004
*הגביע הספרדי:
**זכייה (3): 1963, 1992, 2000
**גמר: 1962, 1973, 1975, 1991
*גביע קוראץ:
**גמר: 1999
*יורוקאפ:
**חצי גמר: 2003, 2004
**רבע גמר: 2011
*יורוצ'לנג:
**חצי גמר: 2007

==שחקני עבר בקבוצה==
* פרננדו מרטין
* יאן מרטין
* קרלוס חימנס
* פליפה רייס
* סרחיו רודריגס

== קישורים חיצוניים ==

* 

קטגוריה:קבוצות כדורסל ספרדיות
קטגוריה:מדריד: מועדוני ספורט
מרדכי חביב לובמן

מרדכי חביב לובמן (1857, י' בטבת ה'תרי"ח – 1895, ט' בטבת ה'תרנ"ו), מחלוצי החינוך העברי בארץ ישראל ומייסד בית הספר בראשון לציון, אשר נחשב לבית הספר העברי הראשון בעת החדשה.
==ראשית חייו==
מרדכי לובמן נולד בגורקי שבפלך מוהילב ברוסיה לחיים שמואל גרונם וחסיה (מוסינזון), ממשפחת סוחרים ופקידים ממשלתיים יהודית מסורתית. לובמן קיבל חינוך מסורתי וכבר בילדותו התגלה כבור סוד וגילה בקיאות בתלמוד ובלימודי העברית. בשנת 1874, בגיל 17, ברוח ההשכלה, פנה ללימודי חול ושפות זרות וסיים את לימודיו בהצטיינות כמודד מוסמך בבית הספר לחקלאות ולמדידה שבעירו. במהלך לימודיו ייסד בית ספר לילדים מעוטי-יכולת בעזרת תרומות מעשירי העיר ואף לימד בו בהתנדבות.

בשנת 1878 נרצח אביו בעת מילוי תפקידו כפקיד ממשלתי בתחנות הרכבת, ולובמן עקר לחרקוב, שם התחתן והתפרנס כמהנדס ומודד מומחה. בשנת 1881 החלו הסופות בנגב, וכמו יהודים רבים נוספים בתקופתו, החל לגלות עניין באגודות חובבי ציון, ובשנת 1884 עלה לארץ ישראל.

==בארץ ישראל==
בהגיעו לארץ ישראל התיישב תחילה ביהודיה יחד עם בן דודו דב חביב לובמן. ברוח תנועת חובבי ציון, השניים עבדו בחלקה שניתנה מטעם חובבי ציון בחרקוב. שנה מאוחר יותר עבר לראשון לציון שהייתה אז מרכז למשכילי המתיישבים. שם עבד לובמן מטעם פקידות הברון כמודד קרקעות במושבות. בשל השכלתו הרחבה, היהודית והכללית כאחד, פנה אליו פקיד הברון יהושע אוסוביצקי בבקשה להפוך למנהל מוסד תלמוד התורה שהיה קיים בראשון לציון בזמנו ולהפכו לבית ספר עברי.

לובמן הסכים לאתגר ופקידי הברון הקצו לו בניין במושבה לצורך הקמת המוסד החדש - בית הספר העברי הראשון בתבל. בשנתו הראשונה (1886-1887) לימד לובמן לבדו עברית בשיטת התרגום מיידיש.

בשנתו השנייה (1887-1888) עבר ללמד עברית בשיטת עברית בעברית וכן חשבון וטבע על בסיס תרגומיו מרוסית לעברית של ספרי הלימוד. באותה שנה הזמין לובמן את דוד יודילוביץ, איש חינוך עברי פעיל באותה התקופה, להצטרף אליו להוראה בבית הספר. יודילוביץ נענה מיד בחיוב והשניים המשיכו יחד בפיתוח בית הספר העברי הראשון בארץ, שלימים נודע כבית ספר חביב, הפעיל עד היום. בתקופה זו אף השתתף בהגהת השיר התקווה לנפתלי הרץ אימבר, בסגנונו ובתוכנו, יחד עם ישראל בלקינד ודוד יודילביץ.

בהמשך מונה על ידי פקידות הברון למפקח הראשי על בתי הספר של פתח תקווה, ראשון לציון ועקרון (לימים מזכרת בתיה) וכן עמד בראש אספת המורים (לימים הסתדרות המורים). הוא גם השתתף בכתיבת עיתון הילדים עולם קטן. לובמן שימש בתפקידיו עד מותו משחפת.

==לקריאה נוספת==
* לכסיקון הספרות העברית בדורות האחרונים כרך ב, הוצאת ספרית פועלים, 1967. עמ' 176.
* 
* .
*יפה ברלוביץ (עורכת), רחבעם זאבי (מהדיר), אעברה נא בארץ, מסעות בארץ ישראל של אנשי העלייה הראשונה, משרד הביטחון – ההוצאה לאור, תשנ"ב, עמ' 200-215.

==קישורים חיצוניים==

* 
* [http://www.gen-mus.co.il/person/?id=1333 מרדכי לובמן], אלבום משפחות, מוזיאון ראשון לציון
* 

==הערות שוליים==

קטגוריה:אנשי העלייה הראשונה
קטגוריה:ראשון לציון: אישים
קטגוריה:אנשי חינוך ביישוב
קטגוריה:מחיי הלשון העברית
קטגוריה:מנהלי בית הספר חביב
קטגוריה:סגל הצבי
קטגוריה:מתיישבי יהוד
קטגוריה:אישים הקבורים בבית הקברות גני אסתר בראשון לציון
קטגוריה:פקידי הברון רוטשילד
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1895
קטגוריה:נפטרים משחפת
בית ספר שדה הר הנגב

בית ספר שדה הר הנגב הוא בית ספר שדה הנמצא במצפה רמון, במרחק הליכה מצוקו של מכתש רמון. מסלול רגלי יוצא מבית הספר אל מכתש רמון כולל הפריזמות והמנסרה. אזור ההדרכה של בית הספר כולל את כל מרחבי הנגב – מבאר שבע ודרומה עד למישורי מדבר פארן.

חשיבותו העיקרית של בית הספר היא בקרבתו למכתש רמון. האתרים בסביבות המכתש הם מגוונים: חוות האלפקות, מצפה הכוכבים, המנסרה, קיר האמוניטים, המכתש הגדול, המכתש הקטן, מדבר צין, דרך הבשמים הנבטית ועבדת. 

מיקומו של בית הספר באזור המאוכלס בדלילות יחסית - ללא תאורת בתים, רחובות ומכוניות - מאפשר יכולת צפייה טובה בכוכבים. יתרון נוסף הוא העובדה כי הסיכוי לעננות באזור הנגב נמוך יותר מאשר במרכז הארץ. בית הספר מארגן מפגשים במועדים בהם חזויים אירועים כמו מטר מטאורים.

== קישורים חיצוניים ==
* [http://www.teva.org.il/?CategoryID=258 אתר בית הספר], החברה להגנת הטבע
* 

קטגוריה:הנגב
הר הנגב
קטגוריה:מצפה רמון: חינוך
קטגוריה:הנגב: מבנים
אוניית הוד מלכותו

אוניית הוד מלכותו/מלכותה (בראשי תיבות: אה"מ; באנגלית: His/Her Majesty's Ship (HMS)) הוא תואר הניתן לאוניות חיל הים במונרכיות מסוימות, אם באופן רשמי או לא.

==בריטניה==
בצי המלכותי הבריטי תואר זה מתייחס למלך או מלכת בריטניה. בעבר המונח HMBS His/Her Britanic Majesty's Ship (אוניית הוד מלכותו/מלכותה הבריטי/ת) גם היה בשימוש. אוניות אנגליות לפני הרסטורציה של 1660 לא נשאו את שם התואר אה"מ.

צוללות של הצי המלכותי נושאות את התחילית צה"מ (צוללת הוד מלכותו/ה; HM Submarine). באופן דומה, היאכטה המלכותית בריטניה, אשר הייתה מגויסת לצי המלכותי, נודע כיה"מ בריטניה. יתר האוניות נקראות אוניות הוד-מלכותו או הוד-מלכותה. התחילית אה"מ ניתנת גם לבסיסי חוף, כמו אה"מ "אקסלנט" ב-Whale Island שבהמפשייר.

==הצי השוודי==
בצי המלכותי השוודי התחילית מייצגת Hans/Hennes Majestäts Skepp.

== גרמניה ==
Seiner Majestät Schiff (בגרמנית: אוניית הוד מלכותו, ובקיצור SMS) הייתה התחילית של הספינות ששירתו בציים דוברי הגרמנית; הצי הפרוסי, הצי הגרמני הקיסרי והצי האוסטרו-הונגרי. הוא נוצר על ידי תרגום הקידומת הבריטית לגרמנית.

לפעמים זה גם קוצר ל-SM (עבור Seiner Majestät) כאשר ספינה הוזכרה לפי מעמד, כגון SM Kleiner Kreuzer Emden ("הסיירת הקלה של הוד מלכותו אמדן").

== הערות שוליים ==

*
קטגוריה:הצי המלכותי הבריטי
הילה (דת)

שרף (סוג של מלאך) ומסביבו הילה מסוג אורולה]]
איור של מלאכית עם הילה מסוג נימבוס, המשמשת בתיאור פופולרי של מלאכים
בדת, הילה (בלועזית: Halo או Aura) היא מעין טבעת אור הנוצרת סביב אדם או עצם. מכיוון שנהוג לייחס לאור את הטוב, ההילות קיבלו משמעות בדת, ושימשו לעיטור מלאכים, צדיקים וקדושים.

התיאור הראשון של הילה מופיע בספר "שמות" לגבי משה רבנו . כלומר: פניו של משה קרנו מאור והוא היה מוקף בהילה סביבו.

ההילות ביהדות מופיעות ביתר הרחבה ופירוט בקבלה ובמיסטיקה היהודית (ספר הזוהר, תורת הנסתר). 

האיקונוגרפיה הנוצרית הרבתה בציור הילות סביב ראשם של ישו, מריה, יוחנן המטביל וקדושים נוצריים אחרים. ההילה תוארה כעיגול מלא בצבע זהוב שנמצא מאחורי ראשה של הדמות. מציורים אלה נובע התיאור הפופולרי של הילת מלאכים כחישוק נוצץ מעל ראשו של המלאך. באיקונוגרפיה הנוצרית ישנן 3 טיפוסים של הילות:
* אוראולה (Aureola) - הילה מלאה ומוזהבת.
* נימבוס (Nimbus) - הילה שמצוירת כטבעת דקה (בדומה לתיאור המודרני העממי של הילות מלאכים).
* מנדורלה (Mandorla) - הילה מוארכת כשקד שמקיפה את כל גופה של הדמות.

בפסלים ותמונות של קדושים הינדואיסטים ובודהיסטים לפעמים מתוארת מעין הילה סביב ראשם. המסורת הזו התגלגלה ככל הנראה לפרס המוסלמית, שם באמנות המוסלמית המקומית היה נהוג לצייר דמויות חשובות באסלאם (מוחמד או יתר הנביאים החשובים באסלאם, כמו משה או עיסא) כשהילת אש אופפת אותם (או את ראשיהם).

בהשאלה, המונח "הילה" משמש לציין תדמית נעלה שנוצרה למשהו או מישהו מסוים, בצדק או שלא בצדק.

== לקריאה נוספת ==
* 

==קישורים חיצוניים==

קטגוריה:דת
קטגוריה:אמנות

en:Halo (religious iconography)
ص

האות צאד (בערבית: صاد) היא האות הארבע-עשרה באלפבית הערבי. לפניה באה האות שין ואחריה האות צ'אד.

צאד מייצגת את העיצור /sˤ/, כלומר גרסה מלועלעת של העיצור /s/ (מעין סמ"ך משולבת עם עי"ן מזרחית). צאד היא אחת מחמשת העיצורים הנחציים (האחרים הם דאד, טא, ט'א וקאף), והיא הגרסה הנחצית של סין.

ישנן שתי דרכים תקניות לתעתק את צאד לעברית: כסמ"ך גרושה (ס'אד) או כצד"י. התעתיק בסמ"ך גרושה מהווה קירוב טוב יותר של הצליל, בעוד שהתעתיק בצד"י קרוב יותר לדרך הכתיבה הערבית, ומרמז על הקשר בין שורשים ערביים למקביליהם בעברית. נהוג גם תעתיק חופשי של צאד כסמ"ך בלי גרש (סאד), תוך ויתור על ההבחנה בין צאד לסין.

צאד משמשת לעיתים קרובות כקיצור לברכה صلى الله عليه وﺳﻠﻢ (ס'לא אללה עליה וסלם), "שאללה ירחם עליו וישמור אותו".

מקור האות צאד הוא ב"צדֵי" הפניקית ויש לה מקבילות בחלק מהאלפביתים:
*אלפבית עברי – צ/ץ
*אלפבית יווני – 25px
*אלפבית סורי – ܨ

==קישורים חיצוניים==

==הערות שוליים==

קטגוריה:אותיות בערבית
כרכרה

עגלון מוביל כרכרה עם שני סוסים בווינה, אוגוסט 2021
כרכרה היא סוג של עגלה המונעת על ידי משיכת בהמות. הכרכרה הטיפוסית הייתה רתומה לסוסים ושימשה להסעת נוסעים, או להעברת סחורה.

הכרכרה מזוהה לרוב עם מעמד האצולה, ושימשה להסיע בני אצולה בנוחות ובפאר.

עם התפתחות המכוניות במדינות המערביות, פחת השימוש בכרכרות. בתקופה המודרנית משמשות כרכרות בעיקר לצורכי תיירות או לטקסים.

==ראו גם==
* דיליז'נס
* מרכבה

==קישורים חיצוניים==

* 

קטגוריה:כלי רכב
קטגוריה:מרכבות וכרכרות
קטגוריה:עגלות
פנחס שניאורסון

250px
בית הקברות של כפר גלעדי|שמאל|]]
פנחס שניאורסון (ה'תרנ"ג, 1893 – ז' סיוון ה'תשל"ד, 28 במאי 1974) היה מחלוצי העלייה השנייה, איש ארגון השומר וממייסדי ארגוני ההגנה בתקופת היישוב.

== ביוגרפיה ==
נולד בעיר רציצה ברוסיה, ליהודה לייב שניאורסון (רצ'יצ'ה), בן האדמו"ר שלום דובער שניאורסון (מרציצה) - נכד הצמח צדק, ולביילה, בת הרב מרדכי שניאורסון מוויטבסק גם הוא נכד הצמח צדק. הוריו היו בני דודים שניים.

עלה לארץ ישראל בשנת 1908. תחילה עבד כפועל חקלאי וכשומר ביישובי יהודה והגליל. התיישב במושב תל עדשים, אך עם פרוץ מלחמת העולם הראשונה הצטרף לישראל גלעדי במטרה ליישב את הגליל העליון. לאחר חשיפת מחתרת ניל"י, נעצר ישראל גלעדי, ושניאורסון ביקש להיעצר במקומו, עבר עינויים ולבסוף נכלא בדמשק.

עם שחרורו ממעצר גויס שניאורסון לצבא האימפריה העות'מאנית, אך זמן קצר לאחר מכן ערק וברח לאודסה. בשובו לארץ התיישב בכפר גלעדי, ובשלהי 1919 מונה מטעם למפקד ארגון ההגנה בכפר. ביום הקרב על תל חי (1 במרץ 1920) שהה במקום, ועל פי מספר גרסאות הוא שהתיר את כניסתם של התוקפים הערבים. למרות זאת, לאחר פציעתו של יוסף טרומפלדור שהיה המפקד, הועבר לרשותו הפיקוד על הקרב.

פעילותו בתחומי ההגנה נמשכה כחבר הגדוד העברי על שם טרומפלדור, חבר ארגון "הקיבוץ", מפקד באזור חיפה ועמק הירדן בעת מאורעות תרפ"ט, וכשומר בגוש עציון בשנות השלושים. בהיותו חבר מפלגות "פועלי ציון" ו"אחדות העבודה", הצטרף לאחר הקמת מפא"י ל"פועלי ציון שמאל". בשנת 1946 הצטרף ל"אחדות העבודה - פועלי ציון" ומאוחר יותר היה חבר מפ"ם, והיה מועמדה לכנסת הרביעית. בשל התפלגות "פועלי ציון שמאל" עזב שניאורסון בשנות השלושים את כפר גלעדי ועבר לתל אביב, בה עבד בעירייה.

בשנים האחרונות לחייו השתתף בריאיון עם הצאצאים (איגוד הצאצאים של אדמו"ר הזקן) בשידורי ישראל, מוצש"ק יתרו כ״ד שבט תשל״ג, ובין השאר אמר:

לאחר קום המדינה עבד שניאורסון בשירות המדינה. נפטר ב-1974 והובא לקבורה החלקת "השומר" בבית הקברות של כפר גלעדי. גם אשתו אסתר (1901 - 1976) נקברה שם. לא השאירו אחריהם ילדים.

==אילן יוחסין ==

== כתביו ==
* בשורה הראשונה, הוצאת ספריית פועלים, 1978
* מאחורי הקיר, ספר השומר, הוצאת דביר, 1957, עמודים 81–82
* פרשת נצרת, ספר השומר, הוצאת דביר, 1957, עמודים 220–222
* מאורעות תל חי, ספר השומר, הוצאת דביר, 1957, עמודים 241–251
* 1929, ספר השומר, הוצאת דביר, 1957, עמודים 395–399

== לקריאה נוספת ==
* יעקב יערי-פולסקין, חולמים ולוחמים, הוצאת מ. מזרחי - תל אביב.

== קישורים חיצוניים ==

* 
* 

==הערות שוליים==

קטגוריה:אנשי העלייה השנייה
קטגוריה:יהודים בצבא העות'מאני
קטגוריה:חברי פועלי ציון
קטגוריה:פעילי מפ"ם
קטגוריה:לוחמי תל חי
קטגוריה:לוחמי ההגנה
קטגוריה:לוחמי הגדודים העבריים
קטגוריה:אנשי השומר
קטגוריה:חברי אספות הנבחרים
קטגוריה:משפחת שניאורסון
קטגוריה:אישים הקבורים בחלקת השומר בכפר גלעדי
קטגוריה:ישראלים שנולדו ב-1893
קטגוריה:ישראלים שנפטרו ב-1974
אקרומיופלסטיה

אקרומיופלסטיה הוא טיפול ניתוחי לשינוי צורת שיא הכתף של עצם השכם (אקרומיון בלעז) הנערך לחולים עם קרע במסובבי הכתף.

סיכויי הצלחת הניתוח עולים ככל שמועד הניתוח קרוב למועד החבלה, גיל צעיר, קרע קטן וללא מחלות רקע כמו סוכרת ומחלות כלי דם או עישון. ניתוח זה מטרתו לשפר את איכות החיים מבחינת כאבים ופעילות ביד מעל גובה הכתף, בעיקר כוח. באדם פעיל וצעיר הניתוח יכול לתרום לפעילות הכתף. ככל שהחולה מתרחק מזמן הקרע יורדים סיכויי התפירה. כל עוד אין רטרקציה של הגיד (התרחקותו מאזור האחיזה בראש עצם הזרוע עקב משיכתו על ידי השריר) סיכויי הניתוח עולים. ללא ניתוח הקרע עלול לגדול. וזוהי אחת ממטרות הניתוח, למנוע את גדילתו מקרע קטן לקרע גדול.
ניתוח משייפים את שיא הכתף של עצם השכם כדי להקטין את הסיכוי לקרע נוסף בעתיד.
החלטה לגבי ניתוח תלויה במידת ההפרעה התפקודית והכאבים . ההחלטה מתבצעת בין המטופל לבין האורתופד המנתח תוך התבססות על בדיקה גופנית, מצב בריאותי, מחלות רקע ובדיקות ההדמיה.
אין חיבור של הגיד ללא ניתוח.
לאחר הניתוח נערך שיקום הנמשך בין שלושה לשישה חודשים. החזרה לפעילות יום יומית היא סביב 6 שבועות ולפעילות ספורטיבית כ-6 חודשים עד שנה.
הצלחת הניתוח תלויה בגורמים שצוינו למעלה. כשבתנאים האופטימליים יש בין 80 ל-90% הצלחה. 
לאחר הניתוח מופיעים כאבים למשך מספר שבועות עד מספר חודשים. יש סיכונים בניתוח אך שכיחותם נמוכה, הסיכונים הם: פגיעה בכלי דם, בעצבים סיבוכים בהרדמה, כתף קפואה, וכישלון בהצלחת הניתוח.

נחיצות ההליך מוטלת בספק שכן נמצא שלניתוח לתיקון קרעים במסובבי הכתף ללא ביצוע של אקרומיופלסטיה תוצאות טובות מבחינת תפקוד והרגשה גם שנים לאחר הניתוח.
== ראו גם ==
* מסובבי הכתף

== קישורים חיצוניים ==
* [https://web.archive.org/web/20070911091311/http://infomed.nrg.co.il/questions/q_043005_3.htm מידע וקישורים נוספים] באתר אינפומד

== הערות שוליים ==

קטגוריה:אורתופדיה: פעולות כירורגיות
מולי קצורין

מולי (שמואל) קצורין (נולד ב-30 בנובמבר 1954) הוא מאמן כדורסל ישראלי.

== קריירה ==
בעונת 1977/78 היה עוזר המאמן במכבי רמת גן. בעונת 1980/81 שימש כעוזר מאמן בקבוצת בית"ר תל אביב. זכה עם הפועל גליל עליון בשני גביע המדינה בעונות 1987/1988 ו-1991/1992.

בעבר אימן קצורין גם את נבחרת ישראל במשך כ-7 שנים, הוביל אותה באליפויות אירופה בשנים 1999, 2001 ו-2003, אז סיימה הנבחרת במקום השביעי והטוב ביותר שלה מאז 1983. בנוסף לכך אימן גם את מכבי תל אביב ואת קבוצת ורוצלב הפולנית.

משנת 2008 עד 2010, אימן קצורין את נבחרת פולין. כמו כן אימן קצורין בין השנים 2006 ל-2010 את אלופת צ'כיה, נימבורק, עמה זכה בארבעה דאבלים (אליפות וגביע).

ב-24 בינואר 2011 חתם קצורין בקבוצה הגרמנית אלבה ברלין ואימן אותה עד סוף עונת 2010/2011. בתחילת עונת 2011/12 חתם לשנתיים בקבוצת סקיליינרס פרנקפורט.

ב-5 במרץ 2014 חתם בבני הרצליה במקום אפי בירנבוים. ב-5 בפברואר 2015 חתם בקבוצה הגרמנית ברמרהבן לשנתיים. בעונתו הראשונה הצליחה הקבוצה להנצל מירידה. בעונה השנייה בקבוצה לאחר רצף הפסדים הוא הוחלף.

== קישורים חיצוניים ==

* 

==הערות שוליים==

קטגוריה:מאמני כדורסל ישראלים
קטגוריה:מאמני מכבי תל אביב בכדורסל
קטגוריה:מאמני הפועל גליל עליון
קטגוריה:מאמני נבחרת ישראל בכדורסל
קטגוריה:מאמני הפועל חולון
קטגוריה:מאמני בני הרצליה
קטגוריה:מאמני עירוני רמת גן
קטגוריה:מאמני נבחרת העתודה של ישראל בכדורסל
קטגוריה:ישראלים שנולדו ב-1954
פיליפו ליפי

פיליפו ליפי, עם תלמידים. ([[דיוקן עצמי).]]
לוקרציה בוטי כ[[מריה הקדושה]]
פרסקו בקתדרלת פראטו.
בגלריית אופיצי]]
פְרָה (האח) פיליפו ליפי (באיטלקית: Filippo Lippi; ), מגדולי הציירים של איטליה במאה ה-15.

== ביוגרפיה ==
ליפי נולד בפירנצה. בילדותו מתו הוריו, ובגיל 14 נשלח למנזר כרמליתי, אך, בספרו חיי הציירים, הפסלים והאדריכלים הדגולים ביותר כתב הביוגרף ג'ורג'ו וזארי, במקום ללמוד את עיקרי הנצרות, הקדיש את זמנו למלאכת הציור וכישרונו האמנותי נתגלה עד מהרה.

בשנת 1456 הוזמן ליפי לצייר במנזר סנטה מרגריטה שבפראטו, שם התאהב בנזירה צעירה בשם לוקרציה בוטי. הוא הצליח להשיג את הסכמת אם המנזר, להרשות לה לשמש לפניו כדגם של "הבתולה הקדושה". השניים ברחו מן המנזר והיא הפכה לפילגשו ונולד להם בן, הצייר הנודע פיליפינו ליפי.

עד שהותרו נדרי נזירותם בשנת 1461, הספיקה לוקרציה לשמש עבור ליפי דוגמנית לציורים רבים של "הבתולה הקדושה" (Madonna), שהנודע שבהם, "המדונה עם הילד ומלאכים" (1465 בקירוב), נמנה עם היצירות המפורסמות ביותר של גלריית אופיצי. 

ליפי נתמך על ידי ראש משפחת מדיצ'י, קוזימו דה מדיצ'י. תלמידו המפורסם ביותר היה סנדרו בוטיצ'לי. עבודתו המרשימה ביותר של פיליפו ליפי הם ציורי הפרסקו בקתדרלת פראטו ובהם דמויותיהם של יוחנן המטביל וסטפן הקדוש. בעבודה זו סייעו בידו בוטיצ'לי ובנו הקטן, פיליפינו, אשר הושפעו בעבודתם מציורי פרסקו אלה.

ליפי מת תוך כדי עבודתו על "סצנות מחיי מריה הבתולה" בקתדרלת ספולטו. הוא נקבר בספולטו, ולפי הוראותיו של שליט פירנצה, לורנצו דה מדיצ'י, הוקמה מצבת שיש הדורה על קברו.

אמנותו מצטיינת בקו אנושי, גם בסצנות דתיות. דבר זה היה חידוש בזמנו והשתלב עם רוח ההומניזם של פירנצה באותה תקופה. כמו כן ניתן לציין את גישתו לצבעוניות רבה הבאה לבטא את יפי הצבעים במציאות.

==קישורים חיצוניים==

* [http://www.newadvent.org/cathen/09278a.htm הערך באנציקלופדיה הקתולית]
* 
* 

* 

קטגוריה:ציירים מתקופת הרנסאנס
קטגוריה:פירנצה: אישים
קטגוריה:חיי הציירים, הפסלים והאדריכלים הדגולים ביותר
קטגוריה:ציירים איטלקים במאה ה-15
קטגוריה:ילידי 1406
קטגוריה:נפטרים ב-1469
אחמד אבן פדלאן

כתב יד של אבן פדלאן
אחמד אבן פדלאן (בערבית: أحمد بن فضلان بن العباس بن راشد بن حماد) היה נוסע ערבי, מזכיר השגריר ששלח הח'ליף העבאסי אל-מקתדר אל האלטבר הבולגרי, אלמיש, ב-21 ביוני 921. מטרת המשלחת אינה ברורה באופן חד משמעי. ייתכן כי נשלחה על מנת לבסס ולחזק את הקשרים של החליף הסוני עם השליטים המוסלמיים בבולגריה. אפשרות אחרת היא כי המטרה הייתה כלכלית בעיקרה ונועדה לאפשר מעבר סחורות ומשלחות באופן בטוח.

במהלך המסע הממושך (שארך כמעט שנה) מבגדאד עד בולגריה של הוולגה רשם אבן פדלאן את אירועי המסע, מנהגי העמים שפגש בדרכו והתרשמויות ששמע על עמים אחרים. המסע התארך גם משום שנועד לעקוף את ממלכת הכוזרים, אולם, למרות שלא עבר דרך כוזריה, רשם פדלאן ידיעות, מפי השמועה, על הכוזרים ומנהגיהם. העתק של רישומי אבן פדלאן נמצא ותורגם על ידי המזרחן הטורקי זקי ולידי טוגאן (1939), ותוכנו מספק ידיעות רבות על מנהגי התקופה ועל העמים שחיו באזור ממלכת הכוזרים.

אבן פדלאן ומשלחתו אינם מוזכרים על ידי היסטוריונים אחרים. המקור היחיד אודות מסעו זה הוא חיבורו שלו, הנקרא "רסאלה" (כך אצל יאקות) או "כתאב" (כך בכותרת החיבור עצמו).

==אבן פדלאן במדיה האמנותית==
בשנת 1999, יצא לאקרנים סרט על מסעו של אבן פדלאן, בשם "הלוחם ה-13" (אנטוניו בנדרס בתפקיד אבן פדלאן). הסרט אמנם מציג את מסעו עד לבולגריה של הוולגה אך שם העלילה משתנה כאשר הוא מפליג עם קבוצת ויקינגים לארץ מולדתם. לאחר ההגעה הוא נקלע למלחמה בין הוויקינגים לשבט עוין המאיים על עמם. הוא נבחר להיות הלוחם ה-13 מבין ה-12 האחרים שעתידים להנהיג הלחימה. הסרט אינו היסטורי, שהרי אבן-פדלאן חוזר למזרח התיכון לאחר סיום תפקידו בבולגריה של הוולגה. הסרט מבוסס על הספר "אוכלי המתים" של מייקל קרייטון

==לקריאה נוספת==
* החיבור בערבית
*אחמד אבן פדלאן - מבגדאד אל גדות הוולגה, מסע אבן פדלאן אל ארץ הבולגארים (תרגמה מערבית והוסיפה מבוא והערות: אלה אלמגור). הוצאת אוניברסיטת תל אביב, תש"ף, 2019
*אחמד אבן פדלאן – מסע אבן פדלאן (תרגם מערבית, הוסיף מבוא והעיר: יהונתן הרשקוביץ), דחק - כתב עת לספרות טובה, כרך יא', 2019.
<div class="mw-content-ltr">
* Ibn Fadlan’s journey to Russia: a tenth-century traveler from Baghad to the Volga River, translated with commentary by Richard N. Frye. Princeton: Markus Wiener Publishers, 2006
</div>

==קישורים חיצוניים==
* 

==הערות שוליים==

קטגוריה:מגלי ארצות ערבים
קטגוריה:ממלכת הכוזרים
קטגוריה:ילידי 877
קטגוריה:נפטרים ב-960
עיט דו-ראשי

עיט דו-ראשי כסמלה של [[האימפריה הביזנטית. הראש הפונה שמאלה מסמל את רומא, והראש הפונה ימינה מסמל את קונסטנטינופול – תבליט מהפטריארכיה של קונסטנטינופול, איסטנבול]]
עיט דו-ראשי הוא סמל קדום של עיט בעל שני ראשים הפונים לכיוונים מנוגדים, המופיע בסמלי מדינות רבות בעבר וגם בהווה.

העדות המוקדמת ביותר לסמל זה התגלתה בחפירות ארכאולוגיות של התרבות החתית באסיה הקטנה (המאה ה-20 לפנה"ס – המאה ה-13 לפנה"ס).

כעבור שנים אומץ סמל זה על ידי אימפריות ומדינות שונות באירופה ובאסיה בתקופות שונות:

{| border="1" cellspacing="0" class="wikitable"
|-
! מדינה !! שנים !! סמל
|-
| ארמניה הארסאכידית
| 54–428
| 
|-
| האימפריה הביזנטית
| 395–1495
|align="center"-
| האימפריה הרומית הקדושה
| 843–1806
|align="center"-
| סולטנות רום
| 1077–1307
|align="center"-
| האימפריה הרוסית
| 1682–1917
|align="center"-
| האימפריה האוסטרית
| 1804–1867
|align="center"|98x98 פיקסלים
|-
| הקונפדרציה הגרמנית
| 1815–1866
|align="center"-
| האימפריה האוסטרו-הונגרית
| 1867–1917
|align="center"-
| ממלכת יוגוסלביה
| 1918–1941
|align="center"-
| הרפובליקה האוסטרית הראשונה בתקופת האוסטרופשיזם
| 1934–1938
|align="center"-
| סרביה ומונטנגרו
| 1992–2006
|align="center"}

העיט הדו-ראשי נותר עד היום בסמליהן של חמש מדינות (מופיע גם בדגלן הלאומי של שלוש מהן), ועד 2007 הופיע בסמל של ישות מדינית נוספת:
*רוסיה
*אלבניה (מופיע גם בדגלה הלאומי)
*סרביה (מופיע גם בדגלה הלאומי)
*מונטנגרו (מופיע גם בדגלה הלאומי)
*ארמניה – בנוסף לעיט בעל ראש אחד, מופיע סמל מוקטן של עיט דו-ראשי
*רפובליקה סרפסקה (ישות מדינית בתוך בוסניה והרצגובינה החל מ-1992) – בסמל שהיה נהוג בשנים 1992–2007
הוא גם הסמל של הנצרות היוונית-האורתודוקסית ושל הישות האוטונומית הר אתוס, וכן של ערים וחבלי ארץ שונים באירופה.
{|
|- valign ="bottom"
|[[סמל רוסיה]]
|[[סמל אלבניה]]
|[[סמל סרביה]]
|[[סמל מונטנגרו]]
|[[סמל ארמניה]]
|סרפסקה עד 2007]]
|- valign ="top"
|הנצרות{{ש}}היוונית-האורתודוקסיתושל הישות האוטונומיתהר אתוס]]
|[[דגל אלבניה]]
|[[דגל סרביה]]
|[[דגל מונטנגרו]]
|}

"עוף" זה לא נחשב בעבר, וגם לא נחשב כיום לעוף לאומי באף מדינה.

בארבע מדינות נוספות, הנמצאות בשטחים של אותן אימפריות קדומות, הסמל כיום הוא עיט בעל ראש אחד (עיט הרייך): גרמניה, אוסטריה, פולין, צ'כיה. בשלוש הראשונות, העיט נחשב כיום לציפור לאומית.

==קישורים חיצוניים==

קטגוריה:יצורים מיתולוגיים
קטגוריה:סמלים לאומיים
קטגוריה:עיט בתרבות
אלמיש

אלמיש (סוף המאה ה-9 – תחילת המאה ה-10) היה השליט המוסלמי הראשון של בולגריה של הוולגה. תוארו היה אלטבר, שליט מקומי הכפוף לממלכת הכוזרים שנהנה מאוטונומיה מסוימת.

==מאבקו לעצמאות==
על מנת להשיג עצמאות לבולגריה של הוולגה מהכוזרים, אלמיש שלח מכתב לח'ליפה העבאסי אל-מקתדר מבגדאד ובו ביקש לקבל הדרכה כדי לעבור לדת האסלאם ועזרה בבניית מבצר, כדי שיוכל להתגונן מפני אויביו. בתגובה שלח הח'ליפה שגריר (מזכירו של השגריר היה אחמד אבן פדלאן שתיעד את המסע) ומורים על מנת להושיט את העזרה הדרושה לבניית המבצר.

על פי אבן פדלאן, אלמיש פנה לעזרת הח'ליפה בגלל שכגן הכוזרים שמע שלאלמיש יש בת יפה ותבע אותה לאישה. לאחר שאלמיש השתהה, שלח הכגן שליח שלקח אותה בכוח. לאחר מות הבת ביקש הכגן בת נוספת, אך אלמיש מיהר לחתן אותה עם אחד מאציליו כדי למנוע את לקיחתה. בנוסף, הבולגרים היו חייבים במס של 50,000 פרוות צובל, אחת מכל משק בית.

לאחר בניית המבצר, עמד אלמיש בהבטחתו, וב־11 במאי 922 הכריזו שבטי הבולגרים על הפיכת האסלאם לדת המדינה.

קטגוריה:שליטי הבולגרים (עם טורקי)
קטגוריה:בולגריה של הוולגה
קטגוריה:אישים שחיו במאה ה-10
Video Killed the Radio Star

Video Killed the Radio Star הוא שיר של הלהקה הבריטית הבאגלז שיצא ב-1979. השיר הגיע למקום הראשון במצעדי 16 מדינות, ביניהן: בריטניה, אוסטרליה ויפן. כמו כן, הוא הגיע לעשירייה הראשונה במצעדים נוספים, כמו: קנדה, גרמניה וניו זילנד, אך בארצות הברית הגיע רק למקום הארבעים.

השיר מדבר על שדרן רדיו שהופעת הטלוויזיה הרסה לו את הקריירה. הקליפ לשיר הוא הקליפ הראשון ששודר אי פעם ב-MTV ב-1 באוגוסט 1981. לעיתים נעשות פרפזות על שם השיר, ולעיתים בצורת פרודיה.

==קישורים חיצוניים==

==הערות שוליים==

קטגוריה:שירי 1979
קטגוריה:סינגלי בכורה מ-1979
קטגוריה:שירים באנגלית
קטגוריה:שירים על טלוויזיה
קטגוריה:שירים על רדיו
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת איילנד רקורדס
קטגוריה:סינגלים בהוצאת אפיק רקורדס
דגל (מחשבים)

בתכנות מחשבים, דגל הוא משתנה, אשר משמש לאחסון ערך בוליאני (0 או 1), או קוד בעל משמעות מוגדרת מראש. מתכנת ישתמש בדגל כאשר ירצה לגרום להליך בתוכנה לזהות ולאותת כי התקיים מצב כלשהו בעל חשיבות להמשך הרצת התוכנה.

== ראו גם ==
* אוגר הדגלים

== קישורים חיצוניים ==
<div class="mw-content-ltr">
* [http://publications.gbdirect.co.uk/c_book/chapter6/bitfields.html Explanation from a book]
* [http://c2.com/cgi/wiki?BitField Description from another wiki]
* [https://web.archive.org/web/20080203070726/http://www.informit.com/guides/content.aspx?g=cplusplus&seqNum=131 Use case in a C++ guide]
* [https://web.archive.org/web/20070428213243/http://libbit.sourceforge.net/ C++ libbit bit library] ([http://sourceforge.net/projects/libbit/ alternative URL])
</div>

קטגוריה:הנדסת תוכנה
תצורת הבזלת התיכונה

תצורת הבזלת התחתונה (Intermediate Basalt Fm) - סימון במפה הגאולוגית - Mβi - כלולה בחבורת טבריה, מצויה בעמק יזרעאל ובגליל. הסלעים של התצורה נוצרו מלבה שהחלה להצטבר בעמק בתקופת המיוקן התיכון, לפני 16 מיליון שנה.

==בעמק יזרעאל==
בעמק יזרעאל היא התצורה העתיקה ביותר מבין היחידות הבונות את העמק.

העובי המרבי של התצורה, 450 מטר, אשר נמצא חשוף, נמצא במתלול כוכב הירדן במזרח. בעומק האדמה. בקידוח סמוך נמצא כי עובי התצורה הוא 650 מטר. לפי קידוחים נוספים נמצא כי העובי המשוער של התצורה הוא 1,100 מטר.

בשולי עמק יזרעאל נחשפים קונגלומרטים, הבנויים מחלוקים של אבן גיר מחבורת עבדת וחבורת יהודה. הם החלו להצטבר לאחר תחילת התפרצות הבזלת התחתונה. שכבות הביניים של החלוקים בתוך חתך עבה של הבזלת התחתונה מעידות על כך שבמהלך ההתפרצויות הגעשיות היו תקופות ממושכות של הפסקה. 

מקורות ההזנה של הבזלת הם דייקים, צינורות הזנה, סילים והרי געש. בשולי עמק יזרעאל ניתן לאתר מקורות אלה במקומות הבאים: גבעת המורה, הר הגלבוע ושולי רמות מנשה וכן באזור התעשייה שמצפון-מערב למגדל העמק.

הדייקים בגבעת המורה ובגוש עינדור מופו ונמצא כי אורכם הוא בין 100 מטר עד 1,400 מטר. מכאן ההערכה כי המקור העיקרי להתפרצויות הוולקניות בשולי עמק יזרעאל הוא בגבעת המורה. בגבעה נמצאו ארבעה מחדרים (Pipes) וצינורות הזנה (Stocks).

==בגליל==
 

==מקורות==
* גבי שליב, עין כרם, ירושלים - עמיר סנדלר, המכון הגאולוגי, ירושלים - יהודית הרלבן, המכון הגאולוגי, ירושלים, [http://www.igs.org.il/assets/files/2006-trip-2.pdf תחנות להכרת ההיסטוריה הוולקנית והסדימנטרית של עמק יזרעאל] - תיאור מלא של מסלול הסיור.
* מפות גאולוגית: בית שאן https://www.gov.il/he/Departments/General/mapping-main-subject/?OfficeId=e9d11dea-f737-496c-83fe-a7748ac8448d

בזלת תיכונה, תצורה
GPGPU

GPGPU (ראשי תיבות באנגלית: General Purpose computation using GPU), הוא תחום בעולם המחשבים, שבו יש שימוש במעבדים גרפיים לצורכי עיבוד/חישוב כלליים. השימוש ב-GPGPU התפתח תחילה לצורך חישובים מדעיים.

השפות העיקריות המשמשות לתכנות העושה שימוש ב-GPU הן הסטנדרט הפתוח OpenCV ו-CUDA של חברת NVIDIA. 

== מעבדים גרפיים ==
מעבדים גרפיים, הנמצאים בכרטיס המסך, משמשים בין היתר להרצת משחקים, או תצוגה ויזואלית בתלת-מימד של סרטים ואחרים. המושג GPU הוא ראשי תיבות באנגלית של Graphics Processing Unit, בדומה למעבד הרגיל - CPU (Central Processing Unit).

=== יכולות וביצועים של מעבדים גרפיים ===

למעבדים הגרפיים יכולות עיבוד חזקות ביותר. בין היתר, הם מסוגלים לבצע חישובים על וקטורים, מטריצות ואריתמטיקה בסיסית על מספרים שלמים ונקודה צפה.

ביצועיהם יכולים להגיע עד לפי 1000 ואפילו יותר משל מעבד רגיל בביצוע חישובים מתמטיים מכל סוג. הכרטיסים מתוצרת שתי החברות הגדולות בתחום, NVIDIA ו-AMD, מסוגלים לספק ביצועים של עד 9.67 TFlops (9.67 טריליון חישובים בשנייה) לעומת מעבד רגיל המסוגל להגיע לביצועים של עד 10 GFlops (10 מיליארד חישובים בשנייה). גם קצב הגישה לזיכרון זוכה לטיפול מיוחד. מעבד גרפי מסוגל לגשת לזיכרון הפנימי שלו (הזיכרון המובנה בו) בקצבים של עד 512 GB לשנייה, וזאת לעומת 10.8 GB לשנייה בקצב הגישה של מעבד רגיל ל-RAM.

== קישורים חיצוניים ==

* [https://web.archive.org/web/20051214111850/http://www.gpgpu.org/ אתר בינלאומי], המספק גישה לחומרים בתחום GPGPU
* [https://web.archive.org/web/20130508173600/http://gass-ltd.co.il/ אתר חברת gass הישראלית], העוסקת בתחום GPGPU

*
מסדר ההצטיינות

__NOTOC__
מדליה של מסדר ההצטיינות שקיבלה [[דורותי קרופוט הודג'קין, מוצגת בחברה המלכותית בלונדון]]
מסדר ההצטיינות (באנגלית: Order of Merit) הוא אות כבוד בבריטניה ובחבר העמים הבריטי המוענק על ידי המונרך. התואר נוצר ב-1902 על ידי המלך אדוארד השביעי והתבסס על העיטור הצבאי הפרוסי "פור לה מריט". העיטור הוענק כהוקרה על שירות בהצטיינות בצבא, במדע, באמנות, בספרות או עבור קידום התרבות. מינויים למסדר הם מתנה אישית של המלך ולא נדרש ייעוץ מיניסטריאלי. מסדר ההצטיינות מדורג מתחת לאביר הצלב המפואר (Knight Grand Cross) של מסדר האמבט, ואף על פי שהוא אינו מעניק לשותפים בו זכות לתואר אצולה, זכאים המקבלים אותו להוסיף את הסיומת O.M (קיצור של Order of Merit) לשמם.

העיטור מעוצב כצלב אדום שמעליו כתר מוזהב. העיטורים לאנשי צבא, שהם נדירים יותר, שונים מאלה הניתנים לאזרחים בשל תוספת של זוג חרבות מוצלבות מאחורי המדליה המרכזית. צבעי הסרט הם כחול ואדום.

המסדר מוגבל למלך ולעשרים וארבעה חברים, אך ניתן לצרף אזרחים זרים כ"חברים של כבוד", כך למשל נלסון מנדלה היה חבר של כבוד במסדר ההצטיינות. המסדר היה פתוח לנשים מאז ייסודו, פלורנס נייטינגייל הייתה האישה הראשונה שזכתה לכבוד ב-1907.

==ראו גם==
*לרשימה הנוכחית והעדכנית של חברי מסדר ההצטיינות ראו בערך המקביל בוויקיפדיה האנגלית.

==לקריאה נוספת==
<div style="direction: ltr;">
* Stanley, Martin.; The Order of Merit I. B. Tauris, 2007 
</div>

==קישורים חיצוניים==

* [http://www.royal.gov.uk/output/Page1880.asp היסטוריה של המסדר ורשימת חברים מלאה 2002-1902]
* 

*
ההצטיינות, מסדר
זמן סוכר

זמן סוכר הוא אלבום הבכורה של להקת הרוק הישראלית "איפה הילד?". האלבום יצא בשנת 1993. הפיק אותו יובל שפריר והוא הוקלט באולפני שפריר באוגוסט–ספטמבר 1992.

"זמן סוכר" מושפע רבות ממוזיקה פסיכדלית, השפעה שניתן לשמוע בבירור בשיר "מסיבת התה של עליזה". את השיר "כנפיים, אינך שומע" הלחין אסף שריג למילותיו של יוסף שריג, אביו, אשר נהרג בעת שירותו בחיל השריון.

פרט לשירים "מסיבת התה של עליזה" ו"כנפיים, אינך שומע", כל שירי האלבום נכתבו בידי חמי רודנר.

בשנת 2012 היה האלבום חלק מהסדרה הדוקומנטרית האלבומים.

==רשימת השירים==
*מילים ולחנים: חמי רודנר (פרט להיכן שמצוין אחרת).
# אמריקה קרובה (לחן: אסף שריג)
# נפלת חזק
# השמים הגבול
# מסיבת התה של עליזה (מילים: איריס רצאבי, לחן: אסף שריג)
# איפה הרוח (לחן: אסף שריג וחמי רודנר)
# זמן סוכר
# העצב שלה (מילים: איריס רצאבי וחמי רודנר)
# מה שעובר עלי
# אחד אלוהים
# ציפור גן עדן
# קראתי את מכתבך
# יושב בכורסא (לחן: אסף שריג וחמי רודנר)
# כנפיים, אינך שומע (מילים: יוסף שריג, לחן: אסף שריג)

==משתתפים באלבום==
*חמי רודנר - בס, שירה.
*אופיר בר-עמי - גיטרה, קולות.
*אסף מרוז - תופים.
*אסף שריג - גיטרה, שירה, קולות.

==קישורים חיצוניים==

* 
* [http://www.youtube.com/watch?v=L-_v0HEfpB0 השמיים הגבול], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=HvasF6Y3pEc איפה הרוח], מתוך ערוץ המוזיקה של הטלוויזיה החינוכית הישראלית באתר YouTube
* 

==הערות שוליים==

קטגוריה:אלבומי בכורה מ-1993
קטגוריה:אלבומי רוק ישראליים
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הד ארצי
קטגוריה:אלבומי איפה הילד?
היסטוריה (כתב עת)

עטיפת גיליון מספר 20 של היסטוריה.
היסטוריה, כתב עת מדעי בנושא היסטוריה כללית בהוצאת החברה ההיסטורית הישראלית היוצא לאור מדי חצי שנה, החל משנת 1998 (ה'תשנ"ח). כתב העת מפרסם בעיקר את מאמריהם של חוקרים ישראלים העוסקים בתולדות העמים, החברות והתרבויות הזרות. 
כל גיליון של כתב העת מכיל שלושה עד חמישה מאמרים מרכזיים וכן מספר ביקורות ספרים. מאמרי כל גיליון נוטים לדון בצדדים שונים של נושא משותף.

== קישורים חיצוניים ==
* 
* [https://web.archive.org/web/20080630044750/http://www.shazar.org.il/historia.htm דף כתב העת "היסטוריה" באתר החברה ההיסטורית הישראלית]
* [https://web.archive.org/web/20080630011840/http://www.shazar.org.il/historia_archive.htm פירוט תוכן העניינים בגיליונות העבר של כתב העת "היסטוריה" באתר החברה ההיסטורית הישראלית]
* 

קטגוריה:ישראל: כתבי עת מדעיים
קטגוריה:ישראל: כתבי עת להיסטוריה
סמל סוריה

סמל סוריה (בערבית: شعار سوريا) הוא הנץ הסורי, או "הנץ של קורייש", צבוע זהב, המחזיק על גביו את דגלה של סוריה במאונך. מתחתיו פרוסה מגילה ועליה כתוב: "הרפובליקה הערבית הסורית" (בערבית: الجمهورية العربية السورية). 

== היסטוריה ==

=== גלגוליו של הסמל ===
סמל זה נמצא בשימוש משנת 1961, שנת פירוק הרפובליקה הערבית המאוחדת (רע"מ). עד שנת 1958 היה בשימוש סמל דומה אלא שהנץ היה אפור (אך זהה במראהו), המגן היה לבן היקף ירוק, ושלושה כוכבים אדומים במאונך. העלים היו זהובים, וכן המגילה עליה היה כיתוב שונה, הרפובליקה הסורית. במהלך השנים 1958-1961 סמלה של הרפובליקה היה "הנץ של צלאח א-דין". בסמלה של הרפובליקה הערבית המאוחדת היה מגן שונה מעט בצורתו אך שדגלו זהה. במהלך קיומה של פדרציית הרפובליקות הערביות, בין השנים 1972-1977 באופן רשמי היה סמל הפדרציה (שסוריה הייתה חברה בה) נשר שכולו זהוב ולבן, המגן היה זהה בצורתו למגן המודרני אך כולו היה זהוב, והיקפו לבן. עם פירוק הפדרציה חזרה סוריה לסמל שהיה בשימוש קודם לכן, משנת 1961.

==קישורים חיצוניים==

קטגוריה:סוריה: סמלים לאומיים
סוריה

סוריה
סוריה
קטגוריה:עופות דורסים בתרבות
סמל סומליה

סמל סומליה אומץ ב-10 באוקטובר 1956, יותר משלוש וחצי שנים לפני קבלת העצמאות הרשמית מהממלכה המאוחדת ומאיטליה. 

הנמרים התומכים במגן משני צידיו והכוכב הלבן במרכזו היו בשימוש גם בימי השלטון האיטלקי. הסמל הקודם שלה שהיה בשימוש החל מה- 8 ביוני 1919 היה בצורת מגן המחולק באמצעו על ידי קו לבן גלי. חלקו העליון כלל נמר בצבעים טבעיים וכוכב לבן בעל חמישה קנים. בחלקו התחתון היו שני כוכבים לבנים בעלי שישה קנים הממוקמים על רקע אדום באופן סימטרי. בעשר השנים שלפני קבלת העצמאות סומליה הבריטית השתמשה בסמל יוצא דופן, שאינו דומה לסמל הסומלי אף לא במאפיין אחד. צורתו הייתה עיגול לבן והוא נשא את הכתר הבריטי בחלקו העליון. תחת הכתר היה איל ותחתיו מגן בעל שלושה חלקים. העליון מוקדש למלחמה בדמות שתי חרבות ומגן, הימני לימאות עם סירה השטה בים ועוגן והשלישי לארכיטקטורה עם מגדל במרכזו.
== ראו גם ==

==קישורים חיצוניים==

קטגוריה:סומליה: סמלים לאומיים
סומליה

סומליה
קטגוריה:איילים בתרבות
קטגוריה:נמר בתרבות
יעקב בן-אריה

יעקב בן-אריה (נולד ב-1950) הוא אלוף פאראלימפי. השתתף במשחקים הפאראלימפיים שלוש פעמים (1964, 1968, 1972) וזכה בשש מדליות: שלוש מדליות בשחייה ושלוש מדליות בכדורסל. ב היה בין חמשת הישראלים הראשונים שזכו במדליית זהב פאראלימפית.

==ביוגרפיה==
בן-אריה נולד בקיבוץ נען, נכדו של ירחמיאל צימבל. זמן קצר לאחר מכן עברו הוריו לקיבוץ גשר, שם חלה בשיתוק ילדים. ב-1962 הצטרף לפעילות מרכז הספורט לנכים. 

הוא השתתף במשחקי סטוק מנדוויל וזכה להישגים. ב-1966 זכה במדליות זהב במשחה 50 מטר חזה, במשחה שליחים 150 מטר ובטורניר כדורסל כיסאות גלגלים. ב-1967 זכה שוב בזהב עם נבחרת הכדורסל וזכה במדליית כסף במשחה בסגנון חזה.

ב זכה במדליית זהב במשחה 25 מטר בסגנון חזה (0:58.30 שניות) וזכה במדליות ארד במסגרת משחה שליחים (יחד עם ברוך חגאי ואברהם קפטלוביץ') וכחבר בנבחרת הכדורסל.

ב זכה במדליית זהב עם נבחרת הכדורסל, זכה במדליית כסף במשחה 50 מטר בסגנון חזה (55.1 שניות) ודורג במקום החמישי בתחרות שליחים במרוץ עגלות 4X40 ובמשחה מוקדמות ל-50 מטר בסגנון חופשי.

ב היה בנבחרת כדורסל כיסאות גלגלים ושותף לזכייה במדליית כסף.

המשיך בפעילות ספורט עם נבחרת הכדורסל והיה שותף בין היתר לזכייה באליפות אירופה 1978.

בשנת 2002 החל לנהל את מרכז הספורט לנכים ועמד בראשו עד 2011. בהמשך החל לשמש יושב ראש המרכז. היה נציג איל"ן בהנהלת ההתאחדות הישראלית לספורט נכים.

==קישורים חיצוניים==

* [https://www.paralympic.org/jacob-ben-arie פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:מנהלים ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:שחיינים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:גשר (קיבוץ): אישים
קטגוריה:נפגעי פוליו ישראלים
קטגוריה:ספורטאי איל"ן
קטגוריה:פעילי איל"ן
קטגוריה:ישראלים שנולדו ב-1950
פורסט (עיר)

פורסט (בגרמנית: Forst; בסורבית: Baršć) היא עיירה במדינת ברנדנבורג, גרמניה. היא שוכנת בחבל לוסאטיה, ממזרח לעיר קוטבוס, במרחק כ-130 ק"מ מברלין ו-140 ק"מ מדרזדן, בסמוך לגבול גרמניה-פולין.<ref></ref>

העיירה נודעת בעיקר בזכות גן הוורדים המפורסם שבשטחה, ובשל מוזיאון הטקסטיל שלה. בעקבות איחוד גרמניה, פוקד אותה מחסור קשה במקורות תעסוקה, והאבטלה בה גואה. בעבר שגשגו בה מפעלי טקסטיל, אך אלה נסגרו.

אוכלוסיית העיירה במגמת ירידה, בשנת 2009 מנתה כ-21 אלף נפש ובסוף 2019 כ-18 אלף.

העיר היא מקום מגורים של מיעוט סלאבי הדובר את השפה הסורבית, ובהתאם לחוק עירוני שפה זו היא מהשפות הרשמיות בעיר.

בפורסט בית ספר תיכון אחד, "הגימנסיה על שם פרידריך לודוויג יאן", הידוע בשל הפרויקטים הרבים הקשורים לקשרי חוץ שאותם הוא מקיים, וזאת באמצעות הקמת משלחות לחילופי תלמידים עם מדינות רבות, ביניהן ישראל.

==קישורים חיצוניים==

* 

==הערות שוליים==

קטגוריה:ברנדנבורג: ערים
סמל קוריאה הצפונית

סמל קוריאה הצפונית (הרפובליקה הדמוקרטית העממית של קוריאה) כולל תחנת כוח הידרואלקטרית הנמצאת מתחת להר פאקטו. מעל ההר יש כוכב אדום בוהק בעל חמישה חודים. משני צידי הסמל יש אסופה של גרגרי אורז. הכוכב הוא אחד ממאפייני הסוציאליזם והקומוניזם המוכרים ביותר. בתחתיתו של הסמל יש סרט עליו כתוב בכתיב קוריאני (הנגול) "הרפובליקה הדמוקרטית העממית של קוריאה".

הסמל חולק מאפיינים רבים עם סמל ברית המועצות שאומץ בימים עברו על ידי מדינות נוספות ומראה קשר ברור בין האידאולוגיה של המדינה לקומוניזם ולהקמתה במהלך המלחמה הקרה בתמיכתה ותחת חסותה של ברית המועצות.

==קישורים חיצוניים==

קטגוריה:קוריאה הצפונית: סמלים לאומיים
קוריאה הצפונית

קוריאה הצפונית
קלינטון דייוויסון

קלינטון ג'וזף דייוויסון (באנגלית: Clinton Joseph Davisson; 22 באוקטובר 1881 – 1 בפברואר 1958) היה פיזיקאי אמריקאי שזכה בפרס נובל לפיזיקה לשנת 1937, על הגילוי של עקיפת אלקטרונים בגבישים. דייוויסון חלק את הפרס עם ג'ורג' פג'ט תומסון, שגילה את תופעת עקיפת האלקטרונים במקביל לדייוויסון.

==קורות חייו==
דייוויסון נולד בבלומינגטון, אילינוי שבארצות הברית. הוא סיים את בית הספר התיכון בבלומינגטון בשנת 1902, והחל את לימודיו באוניברסיטת שיקגו הודות למלגת לימודים. בעקבות המלצתו של רוברט מיליקן (זוכה פרס נובל לפיזיקה לשנת 1923), הועסק בשנת 1905 על ידי אוניברסיטת פרינסטון כמרצה לפיזיקה. הוא השלים את הדרישות לתואר הראשון מאוניברסיטת שיקגו בשנת 1908, בעיקר בתקופת הקיץ. בעודו מלמד בפרינסטון, ערך דייוויסון מחקר לדוקטורט יחד עם אוון וילאנס ריצ'רדסון (זוכה פרס נובל לפיזיקה לשנת 1928). את תואר הדוקטור בפיזיקה קיבל מאוניברסיטת פרינסטון בשנת 1911; באותה השנה נישא לאחותו של ריצ'רדסון, שרלוט.

דייוויסון מונה להיות מרצה במכון קרנגי לטכנולוגיה. בשנת 1917 נטל חופשה מהמכון, כדי לערוך מחקר הקשור למאמץ המלחמתי, במסגרת מחלקת ההנדסה של חברת וסטרן אלקטריק (לימים מעבדות בל). בסוף המלחמה, קיבל דייוויסון משרה קבועה בחברת וסטרן אלקטריק, לאחר שהובטח לו שיוכל לעסוק במחקר בסיסי. הוא גילה שחובות ההוראה שלו במכון קרנגי עיכבו אותו במחקרו. דייוויסון נשאר בווסטרן אלקטריק (ובמעבדות בל) עד לפרישתו בשנת 1946. הוא החל קריירה כפרופסור מחקר באוניברסיטת וירג'יניה, שנמשכה עד לפרישתו השנייה בשנת 1954. 

לקלינטון ושרלוט דייוויסון נולדו ארבעה ילדים; בנו, ריצ'רד דייוויסון, עסק אף הוא במחקר בפיזיקה.

לאות הוקרה על עבודתו של דייוויסון, נקרא על-שמו מכתש על פני הירח, "מכתש דייוויסון".

==עקיפת אלקטרונים וניסוי דייוויסון-גרמר==
עקיפה היא אפקט המתרחש כאשר גל נתקל בסדק או בסריג עקיפה. במאה התשע-עשרה, היה ידוע על עקיפה של אור ושל גלים על משטחים ועל נוזלים. בשנת 1927, בעודו עובד במעבדות בל, דייוויסון ולסטר גרמר ערכו ניסוי שהראה שאלקטרונים ביצעו עקיפה מפניו של גביש ניקל. ניסוי זה אישר את ההשערה של לואי דה ברויי, לפיה לחלקיקים של חומר יש טבע גלי, נושא המהווה רעיון מרכזי במכניקת הקוונטים. תצפיותיהם על עקיפת אלקטרונים אפשרו לבצע את המדידה הראשונה של אורך-גל של אלקטרון. אורך הגל שנמדד תאם את התאוריה ומשוואתו של דה ברויי.

==קישורים חיצוניים==

* 
* 

קטגוריה:פיזיקאים אמריקאים
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת פרינסטון
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:סגל אוניברסיטת קרנגי מלון
קטגוריה:סגל מעבדות בל
קטגוריה:זוכי מדליית יוז
קטגוריה:זוכי פרסי האקדמיה הלאומית למדעים של ארצות הברית
קטגוריה:זוכי מדליית אליוט קרסון
קטגוריה:אמריקאים שנולדו ב-1881
קטגוריה:אמריקאים שנפטרו ב-1958
דמיטרי סיצ'ב

דמיטרי איבגנייביץ' סיצ'ב (או סיטצ'ב; ברוסית: Дмитрий Евгеньевич Сычёв, נולד ב-26 באוקטובר 1983) הוא כדורגלן עבר רוסי. שיחק בעמדת חלוץ מרכזי או קשר התקפי.

== קריירה ==
סיצ'ב נולד באומסק, עיר בדרום מרכז רוסיה, ליד הגבול עם קזחסטן. בילה את שנות נעוריו באקדמיה לכדורגל בסנקט פטרבורג, סמנה, לפני שהצטרף לספרטק טמבוב מהליגה הרוסית השנייה.

אחרי שנבחן במועדונים הצרפתים מץ ונאנט, הוא הוחתם על ידי ספרטק מוסקבה בינואר 2002, וכבש 8 שערים ב-12 המשחקים הראשונים שלו בקבוצה.

בעקבות הצלחתו בספרטק, סיצ'ב זומן לסגל נבחרת רוסיה לטורניר מונדיאל 2002, וכך קבע שיא כשחקן הצעיר ביותר שמשחק בנבחרת רוסיה או בנבחרת ברית המועצות בגיל 18 ו-222 ימים. במהלך הטורניר הוא כבש שער אחד ובישל עוד שלושה.

באוגוסט 2002, אף על פי שהיה חתום על חוזה ל-5 שנים, סיצ'ב הכריז שהוא עוזב את ספרטק, בהתראה של שלושה חודשים. הוא הושעה מכדורגל לארבעה חודשים בידי התאחדות הכדורגל הרוסית. אחרי שסיים את השעייתו, חתם ל-5 שנים במועדון הצרפתי אולימפיק מרסיי, לאחר שסירב להצעה של דינמו קייב. במהלך התקופה בצרפת שימש בעיקר כשחקן מחליף.

בינואר 2004, חזר לרוסיה והצטרף ללוקומוטיב מוסקבה ל-4 שנים, בה כבש צמד במשחק הפתיחה של העונה. בסיום העונה הוא זכה עם לוקומוטיב באליפות ליגת העל הרוסית, ואף נבחר לכדורגלן השנה ברוסיה. הוא זכה באליפות שנייה ברציפות עם לוקומוטיב ב-2005, וב-2007 זכה עימה בגביע הרוסי.

בשנת 2013 הושאל לדינמו מינסק, ולאחריה לוולגה ניז'ני נובגורוד, במדיה שיחק את יתר העונה. מאז שנת 2015 משחק באוקז'טפס.

בשנת 2017 הצטרף לקזאנקה מוסקבה.

סיצ'ב פרש מכדורגל בשנת 2018, והחל משנת 2019 הוא מפעיל פודקסט ביוטיוב ביחד עם דניס קאזאנסקי.

== קישורים חיצוניים ==

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני אולימפיק מרסיי
קטגוריה:כדורגלני לוקומוטיב מוסקבה
קטגוריה:כדורגלני דינמו מינסק
קטגוריה:כדורגלני וולגה ניז'ני נובגורוד
קטגוריה:כדורגלני אוקז'טפס
קטגוריה:כדורגלני נבחרת רוסיה
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני יורו 2008
קטגוריה:רוסים שנולדו ב-1983
יוהנס לגראן

יוהנס לגראן (בצרפתית: Johannes Legrant, פעל בין השנים 1420 ל-1440 בקירוב) היה מלחין צרפתי מן האסכולה הבורגונדית בראשית תקופת הרנסאנס.

אין הרבה מידע ודאי לגבי חייו וכרגיל אצל מלחינים מראשית המאה ה-15, יש בעיות זיהוי ברשומות הקיימות. בשנים 1423 ו-1424 כיהן אולי ככומר בסן וינסנט בסואניה, מכללה כנסייתית עם בית ספר פעיל למוזיקה. ברשומות הקתדרלה של אנטוורפן נזכר אדם בשם "הר יאן לה גראנט", שהיה שם כזמר בשנים 1441-1443, וייתכן שגם זה היה יוהנס לגראן.

כל המוזיקה של לגראן ששרדה עד ימינו היא ווקאלית. סגנונו קרוב לזה של האסכולה הבורגונדית המוקדמת ויש בו דמיון לחלק מיצירותיהם המוקדמות של גיום דופאי וז'יל בנשואה; ההשפעה יכלה להיות בשני הכיוונים. לגראן כתב קווים מלודיים אלגנטיים כדרך הבורגונדים והשתמש בצורות החילוניות שהיו טיפוסיות להם: הרונדו והבלדה. גם האימיטאציה תופסת מקום חשוב בכתיבתו.

נוסף למוזיקה החילונית שלו - ארבעה רונדו ובלדה - שרדו ארבע יצירות דתיות, הכוללות שני פרקי גלוריה, לשניים ושלושה קולות, וקרדו בשלושה קולות.

לא ידוע אם יוהנס לגראן היה קרוב משפחה של גיום לגראן, מלחין נודע קצת יותר מתקופתו של יוהנס. לגבי הבלדה היחידה שיוחסה ליוהנס הועלתה גם האפשרות שהיא נכתבה על ידי גיום, על סמך מאפיינים סגנוניים.

==מראי מקום==
<div style="direction: ltr;">
* Craig Wright/Sean Gallagher: "Johannes Legrant", Grove Music Online, ed. L. Macy (Accessed January 23, 2008), [http://www.grovemusic.com (subscription access)]
</div>
* קרייג רייט/שון גאלאגר: "יוהנס לגראן", מילון גרוב המקוון, עורך ל. מייסי.

==קישורים חיצוניים==

==הערות שוליים==

קטגוריה:מלחינים מתקופת הרנסאנס
קטגוריה:ילידי 1420
קטגוריה:נפטרים ב-1440
קטגוריה:מלחינים צרפתים במאה ה-15